5. Godkendelse af kvalitetsstandarder på handicap- og psykiatriområdet efter høring (Åben)
Tidl. politisk behandling BY, 25.08.20, pkt. 142
Forventet sagsgang
SS-U, ØK, BY
Lovgrundlag
Serviceloven, sundhedsloven
SAGENS INDHOLD 
Byrådet skal i denne sag tage stilling til seks reviderede kvalitetsstandarder på handicap- og 
psykiatriområdet. Kvalitetsstandarderne sendes efterfølgende i høring hos Handicaprådet.
Kvalitetsstandarderne beskriver det serviceniveau, som Byrådet inden for de lovgivningsmæssige rammer 
fastlægger for de forskellige ydelser på handicap- og psykiatriområdet i [adresse]. 
Beskrivelserne af indhold, omfang og udførelse af de kommunale ydelser skal bidrage til at skabe 
sammenhæng mellem serviceniveau, afsatte ressourcer, afgørelser og levering af støtte.
Kvalitetsstandarderne revideres og godkendes hvert andet år, så det sikres, at informationen til borgerne 
er opdateret. Kvalitetsstandarderne blev senest godkendt af Byrådet i august 2018. Kvalitetsstandarderne 
vil også blive opdateret i tilfælde af ændringer i gældende lovgivning eller efter beslutninger i Byrådet, der 
direkte eller indirekte har betydning for serviceniveauet.
Der er ingen lovgivningsmæssige krav om, at der skal være kvalitetstandarder på det sociale område.
De seks reviderede kvalitetsstandarder gælder for følgende områder: 

Forebyggende social indsats

Botilbud

Beskyttet beskæftigelse, aktivitet og samvær

Ledsagelse

Kontant tilskud og BPA

Merudgifter.
De tre øvrige kvalitetsstandarder på handicap- og psykiatriområdet for henholdsvis bostøtte, stof- og 
alkoholbehandling og STU revideres og forelægges Byrådet i en særskilt sag. Dette gøres, da disse dækker 
både børne- og voksenområderne.
VURDERING
Den administrative revidering af kvalitetsstandarderne har i overvejende grad givet anledning til enkelte 
redaktionelle ændringer, så som opdatering af faktuelle informationer, fremskrevne takster og beløb samt 
tilretning af sproglige formuleringer og præciseringer.
De konkrete ændringer fremgår af de vedlagte kvalitetsstandarder, hvor de røde markeringer foreslås 
slettet, og de grønne markeringer foreslås tilføjet. Enkelte ændringer af mere indholdsmæssig karakter 
uddybes herunder. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Johanne Lund 
Ernst Nilsson (tinj)
I kvalitetsstandarden for forebyggende social indsats er eksemplerne på gruppebaseret hjælp og støtte på 
side 3 blevet opdateret, så det aktuelle udbud af gruppeforløb fremgår af kvalitetsstandarden. De forskellige 
gruppeforløb tilpasses løbende i forhold til borgernes behov og efterspørgsel.
I kvalitetsstandarden for beskyttet beskæftigelse, aktivitet og samvær er ”dyrehold” slettet under eksempler 
på [adresse] og samværstilbud på side 2. [adresse] holder ikke længere dyr, da pasningen af 
dem tog for meget tid fra kerneopgaven. Borgerne har til gengæld fortsat mulighed for at komme i kontakt 
med dyr, da der er indgået aftale med lokale landmænd. Der er dog ikke tale om konkrete aktivitetstilbud, 
der involverer pasning af dyr.
I kvalitetsstandarden for ledsagelse er der slettet en sætning vedrørende dækning af ledsageres 
befordringsudgifter på side 3. Informationen er kun relevant for ledsagere og hører derfor ikke til i 
kvalitetsstandarden, som henvender sig til borgerne, der modtager hjælpen.
I kvalitetsstandarden for merudgifter er ”kost og diætpræparater” slettet under eksempler på 
sandsynliggjorte merudgifter på side 2, da de kun i meget sjældne tilfælde kan dækkes. Ligeledes er en 
uddybende parentes efter ”medicinudgifter” slettet, da det jf. servicelovens § 100 er en generel betingelse 
for alle merudgifter, at de kun kan dækkes, såfremt de ikke kan dækkes efter anden lovgivning eller andre 
bestemmelser i loven. På side 3 i kvalitetsstandarden er sagsbehandlingstiden ændret fra en måned til tre 
måneder. Dette skyldes, at Ankestyrelsen stiller stadigt højere krav til oplysning og dokumentation i sager 
om merudgifter. Den gennemsnitlige sagsbehandlingstid varer derfor i realiteten tre måneder. 
Social og Sundhed vurderer, at den direkte måde, som kvalitetsstandarderne sprogligt henvender sig til 
borgerne på, fortsat er relevant og gavnlig for formidlingen af serviceniveauet på handicap- og 
psykiatriområdet. 
Derudover vurderes kvalitetsstandarderne at være et positivt bidrag til det vejledningsmateriale, som 
borgerne får udleveret af Handicap og Psykiatri.
Social og Sundhed har sendt kvalitetsstandarderne i høring hos Handicaprådet. Handicaprådets 
høringssvar af 8. september 2020 vedlægges som bilag.
I forhold til kvalitetsstandarden for merudgifter nævner Handicaprådet, at ”kost og diætpræparater” skal 
nævnes som en sandsynliggjort merudgift på side 2. De oplistede merudgifter på side 2 er eksempler på 
de hyppigst forekommende merudgifter. Handicap- og Psykiatrirådgivningen har pligt til at oplyse den 
enkelte sag og skal derfor afdække, hvor borgeren har merudgifter som følge af sit handicap. Merudgifter 
kan derfor forekomme i mange forskellige sammenhænge afhængig af det enkelte handicap. Der er et 
meget lille antal borgere, der modtager tilskud til ”kost og diætpræparater”. Social og Sundhed vurderer, at 
”kost og diætpræparater” ikke skal medtages, da det ikke er en hyppigt forekommende merudgift.
Handicaprådet påpeger, at afsnittet omkring ferie på side 3 i kvalitetsstandarden for kontant tilskud er 
behæftet med fejl:
For det første fremhæver Handicaprådet, at det er muligt at tage sin BPA-ydelse med på et kortvarigt 
ferieophold i op til to uger, og op til fire ugers varighed i udlandet, jf. Udlandsbekendtgørelsen. Social og 
Sundhed bemærker, at Ankestyrelsen har angivet, at en almindelig ferie er på 14 dage, mens tre uger ikke 
kan betegnes som et kortvarigt ophold. Længere ophold kan fx være i forbindelse med skoleophold i 
udlandet. Derfor ændres formuleringen ikke i forhold til, at en ferie er op til 14 dages varighed.
For det andet bemærker Handicaprådet, at der ikke kræves en forudgående aftale med rådgiveren for at 
tage sin BPA-ydelse med på ferie. Social og Sundhed anerkender, at det kan beskrives tydeligere, og derfor 
er afsnittet ændret. Afsnittet på side 3 om ferie er derfor rettet til, så det tydeligt fremgår, at det ikke kræver 
en forudgående aftale med rådgiver for at tage sin BPA-ydelse med på ferie med mindre, der er behov for 
tilskud til en ekstra hjælper.  
ØKONOMI
Ændringen i kvalitetsstandarderne har ingen økonomiske konsekvenser.
INDDRAGELSE
Kvalitetsstandarderne har været i høring hos Handicaprådet.
INDSTILLING
Direktøren for Social og Sundhed indstiller til Byrådet:
1.
At kvalitetsstandarderne godkendes.
BESLUTNING
 
Social- og Sundhedsudvalget, 6. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Kvalitetsstandard - Botilbud (4573)
2.
Kvalitetsstandard - Merudgifter (4575)
3.
Kvalitetsstandard - Forebyggende social indsats (4577)
4.
Kvalitetsstandard - Ledsagelse (4572)
5.
Kvalitetsstandard - Kontant tilskud (4574)
6.
Handicaprådets høringssvar af 8. september 2020 (4571)
7.
Kvalitetsstandard - Beskyttet beskæftigelse (4576)
